钦定古今图书集成/理学汇编/学行典/第056卷 > 王阳明集 > 《与黄宗贤》
## 钦定古今图书集成/理学汇编/学行典/第056卷 > 王阳明集 > 《与黄宗贤》

“所喻皆近思切问，足知为功之密也”，甚慰。夫“加诸我
者，我所不欲也；无加诸人，我所欲也。”出乎其心之所
欲，皆自然而然，非有所强，勿施于人，则勉而后能。此
仁恕之别也。然恕，求仁之方，正吾侪之所有事也。子
路之勇，而夫子未许，其仁者好勇而无所取裁，所勇
未必皆出天理之公也。事君不避其难，仁者不过如
是，然而不知食辄之禄为非义，则勇非其所宜，勇不
得为仁矣。然勇为仁之资，正吾侪之所尚欠也。鄙见
如此，明者以为何如？